Et lig fundet i Randers Havn har vist sig at være 19-årige Thomas Stralner.

Den livløse person, som blev fundet i Randers Havn lørdag, er nu identificeret som den 19-årige Thomas Stralner, der har været forsvundet siden i bytur i Randers 16. januar.

Det bekræfter Østjyllands Politi.

- I forbindelse med bjærgningen kan vi konstatere, at der er tale om en 19-årig mand, som vi har haft savnet i en måneds tid, siger indsatsleder Dion Emdal til TV 2 Østjylland.

En foreløbig undersøgelse viste ingen tegn på, at Thomas har været udsat for en forbrydelse.

Liget vil nu blive undersøgt nærmere for at finde dødsårsagen.

Thomas Stralner blev fundet lørdag kort før klokken 13 i havnen i Randers ved området omkring Kulholmsvej 12.

Den 19-årige har ikke været set, siden han forsvandt under en bytur. Han blev sidst set på Café Smagløs i Storegade.

Overvågningsbilleder på havneområdet i Randers viste, at den han muligvis befandt sig på havnen i løbet af natten. Politiets efterfølgende eftersøgninger har ikke hidtil givet noget resultat.